Kjære medlem

Som du sikkert har registrert så skal Verran og Steinkjer kommuner slå seg sammen 01.01.2020. Den nye kommunens navn vil bli Steinkjer kommune. Kommunevalget september 2019 vil vise hvordan kommunestyret og det politiske flertallet vil bli.

Verran Arbeiderparti og Steinkjer Arbeiderparti ønsker med bakgrunn i kommunesammenslåingen å slå sammen de to kommunepartiene. Prosessen ble startet på medlemsmøtene i de to partilagene høsten 2017. Medlemmene mener det er viktig at vi har et oppegående kommuneparti i forkant av kommunevalget, og at vi stiller med ei felles liste til kommunestyret i den nye kommunen. De to styrenes mål er derfor å etablere ett nytt kommuneparti på årsmøtene i februar 2018. Verran Ap og Steinkjer Ap har satt ned et samarbeidsutvalg bestående av fire fra styrene i hvert av kommunepartiene:

Fra Verran Arbeiderparti:

Thorolf Antonsen

Ann Heidi Saugestad Brenna

Anders Lindstrøm

Frank Christiansen

Fra Steinkjer Arbeiderparti:
Knut Egil Sjøli
Emma Svarva Giskås
Arnulf Vengstad
Grete Bækken Mollan

Utvalget jobber nå sammen for å forberede sammenslåingen. De vil legge fram forslag til vedtekter, lagsstruktur og gjøre det som formelt og praktisk må være på plass til **årsmøtene 27. februar 2018**. Det vil da avholdes to separate årsmøter og et konstituerende årsmøte i etterkant av disse. Årsmøtene vil avholdes på samme sted (Grand Hotel Steinkjer). Etter årsmøtene vil det være en markering med middag, så sett av hele kvelden. Nærmere innkalling og invitasjon blir sendt ut på e-post, samt annonsert på Facebook og i Steinkjer-Avisa.

Dine medlemsrettigheter vil selvsagt bli ivaretatt av det nye kommunepartiet fra da det blir etablert. Selve flyttingen av medlemskapet vil bli håndtert av styret i kommunepartiet, slik at du skal slippe å tenke på det.

Har du spørsmål eller innspill så ta gjerne kontakt med oss. Følg gjerne Facebook-siden til Steinkjer Arbeiderparti – der vil det også komme informasjon om det som skjer.

Med vennlig hilsen
**Verran Arbeiderparti** v/leder Thorolf Antonsen, Thorolf\_Antonsen@hotmail.com
**Steinkjer Arbeiderparti** v/leder Grete Bækken Mollan, grete.bekken.mollan@steinkjer.kommune.no

Vedlegg: Tidsakse for prosessen

Vedlegg

